**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2018/32, 27.02.2018թ.

**Բողոք ներկայացնող անձ՝** Անդրանիկ Վլադիմիրի Աբգարյան

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ԳՀԱՊՁԲ-2/1» ծածկագրով գնանշման հարցման ընթացակարգ, ՀՀ պաշտպանության նախարարության կարիքների համար թիրախների ձեռքբերում:

**Բողոքի պահանջը`**

Չեղյալ համարել ՀՀ պաշտպանության նախարարության կարիքների համար թիրախների ձեռքբերման նպատակով հայտարարված «ՀՀ ՊՆ ՆՏԱԴ-ԳՀԱՊՁԲ-2/1» ծածկագրով գնանշման հարցման ընթացակարգի գնահատող հանձնաժողովի 15.02.2018թ. նիստի թիվ 3 արձանագրության 4-րդ կետով կայացված որոշումները և ընթացակարգի գնահատող հանձնաժողովի 23.02.2018թ. կայացած նիստի թիվ 4 արձանագրության 1.1, 1.2 և 1.3 կետերով՝ «Ալելի» ՍՊԸ-ին հաղթող ճանաչելու որոշումները և պայմանագիր կնքելու գործընթացը և առաջին տեղ զբաղեցրած մասնակից ճանաչել «Տրանզիտ» ՍՊԸ-ին:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: